Háromszoros különbség a balatoni strandbelépõk árainál
Akár háromszoros különbségeket is találhatunk a balatoni strandbelépõk árainál – írja Azenpenzem.hu. A legdrágább a balatonfüredi Esterházy strand, amely idén tíz százalékkal emelte árait.
A Balatonon továbbra is sok településen lehet pihenni szabadstrandon, aki azonban fizetõs strandra vágyik, annak érdemes összehasonlítani az árakat. Ebben segít Azenpenzem.hu, amely összegyûjtötte a tó melletti belépõk árait. A legtöbb strandbelépõ ára nem változott tavalyhoz képest, Balatonfüred viszont jó tíz százalékot drágított.

A parkolási díj is számít

Az egyszeri felnõtt belépõjegy ára az Esterházy strandon így ezer forintról 1100 forintra nõtt, a többszöri belépésre jogosító pedig 1170 forint helyett 1300 forint lett. Ezzel megszerezte a legdrágább balatoni strand címet. Tavaly még a siófoki Nagystranddal vetélkedett ezért a címért – írja a portál. Ez háromszorosa a legolcsóbb, 400 forintos felnõtt belépõt szedõ strandoknak. A Kisfaludy strandnál ugyanakkor nem drágított Balatonfüred (egyes jegyáraknál 10 forint a változás), és itt ingyenes parkoló is várja a vendégeket (az Esterházynál óránként 300 forintot szednek).

A strandok kiválasztásánál érdemes figyelembe venni, hogy szednek-e parkolási díjat, illetve, ha valaki vonattal utazik, hogy milyen messze van a vasútállomástól. Azt is érdemes elõre eltervezni, hogy hányszor megy be valaki a strandra, mert a napi belépõk ára eltérhet ennek függvényében.

Az egyes balatoni strandok árairól itt talál részletes adatokat. A budapesti strandok árait korábbi cikkünkben hasonlítottuk össze, ott is jelentõs különbségeket találtunk.
utazás Balatonfüred belépõ strand Balaton